Deg tazwara n lqern wis 20, tizrawin n tesnalsant tamaziɣt akken kan bdant ttnernint akked André Basset, yiwen umusnaw i yefkan azal i tmaziɣt n tefriqt ugafa. Ugar n 20 n yiseggasen netta yettnadi ɣef tenḍawit gar tantaliyin iserwes gar-asent, yerna iga tikerḍiwin isken-d fell-asent tanḍiwin yellan gar tmeslayin timaziɣin, ihi nezmer ad d-nini d amenzu i iɛeddan seg tusna n tantaliyin (akenni d userwes gar tmeslayin neɣ tantaliyin) ɣer tesnalsant (meḥsub aserwes gar tmeslayin s tmerna n tkerḍiwin i d-isneɛten tanḍiwin yellan daxel n yiwet n tutlayt) Md : tazrawt yexdem ɣef tenḍawit n umawal n tfekka n umdan deg teqbaylit iwumi yefka azwel: «Géographie linguistique de la Kabylie sur quelques termes berbères concernant le corps humains » i d-yeffɣen deg useggas 1929.